གནམ་གྱི་ཁྲི་བདུན་གྱི་སྐོར་ལ།ལྡེའུ་ཆོས་འབྱུང་རྒྱས་པ་ལས།རྗེ་གཉའ་ཁྲི་བཙན་པོ་དང་གནམ་མུག་མུག་གི་སྲས་མོ་བཤོས་པའི་སྲས་མུག་ཁྲི་བཙན་པོ།དེ་དང་ས་དིང་དིང་གི་སྲས་མོ་བཤོས་པའི་སྲས་དིང་ཁྲི་བཙན་པོ།དེ་དང་སོ་ཐམ་ཐམ་གྱི་སྲས་མོ་བཤོས་པའི་སྲས་སོ་ཁྲི་བཙན་པོ།དེ་དང་འདར་ཡེད་ཡེད་ཀྱི་སྲས་མོ་བཤོས་པའི་སྲས་འདར་མེར་ཁྲི་བཙན་པོ།ཁྲི་བཙན་པོ།དེ་དང་གདགས་ཀྱི་ལྷ་མོ་བཤོས་པའི་སྲས་གདགས་ཁྲི་བཙན་པོ།དེ་དང་སྲིབས་ཀྱི་ལྷ་མོ་བཤོས་པའི་སྲས་སྲིབས་ཁྲི་བཙན་པོ།ཞེས་གསལ་བ་དང༌།ལྷོ་བྲག་ཆོས་འབྱུང་ནང་ལའང༌།གནམ་མུག་མུག་ལས་སྐྱེས་པས་མུག་ཁྲི་བཙན་པོ།དེ་བཞིན་དུ་ས་དིང་དིང༌།སོ་ཐམ་ཐམ།དོག་མེར་མེར།གདགས་ལྷ་དཀར་མོ།སྲིབས་ལྷ་སྔོན་མོ་རྣམས་ཡུམ་ཡིན་པས་སོ་སོའི་མཚན་བཏགས་ཞེས་ཀྱང་གྲག་གོ།